Document ID: 31998D0497

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουλίου 1998σχετικά με τη λήψη πρόσθετων μέτρων όσον αφορά τη φυσαλιδώδη νόσο των χοίρων στην Ιταλία [κοινοποιηθείσα υπό τον αριθμό Ε(1998) 2183] (Το κείμενο στην ιταλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/497/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι έχει διαπιστωθεί ότι στην Ιταλία η φυσαλιδώδης νόσος των χοίρων έχει εξαπλωθεί από ένα κέντρο συγκέντρωσης που βρίσκεται στην κοινότητα του Mezzocorona της επαρχίας του Τρέντο σε έναν ορισμένο αριθμό εγκαταστάσεων χοίρων που βρίσκονται στις επαρχίες του Μπολζάνο και της Βερόνα 7
ότι η Ιταλία έχει λάβει μέτρα εντός του πλαισίου της οδηγίας 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων και ειδικών μέτρων για τη φυσαλιδώδη νόσο των χοίρων (3), καθώς και της απόφασης 98/35/ΕΚ της Επιτροπής σχετικά με την έγκριση προγράμματος εξάλειψης και παρακολούθησης της φυσαλιδώδους νόσου των χοίρων, για το έτος 1998, που υποβλήθηκε από την Ιταλία (4) 7
ότι κρίνεται αναγκαίο να εφαρμοσθούν συμπληρωματικά μέτρα ώστε να διασφαλισθεί η εξάλειψη της φυσαλιδώδους νόσου των χοίρων στην Ιταλία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. H Ιταλία θα υποβάλει στην Επιτροπή τροποποιημένο πρόγραμμα για την εξάλειψη της φυσαλιδώδους νόσου των χοίρων πριν από τις 31 Αυγούστου 1998.
2. Οι τροποποιήσεις θα αφορούν:
- τη θέσπιση συμπληρωματικής παρακολούθησης και πρόσθετων κτηνιατρικών ελέγχων, καθώς και τη βελτίωση των διαδικασιών απολύμανσης που εφαρμόζονται στα κέντρα συγκέντρωσης και στα σφαγεία σε όλη την Ιταλία,
- την κατάρτιση εθνικής επιτροπής που θα είναι επιφορτισμένη με τη διασφάλιση αποτελεσματικότερου συντονισμού των μέτρων εξάλειψης.
3. Το τροποποιημένο πρόγραμμα θα εξετασθεί από την Επιτροπή και θα υποβληθεί προς έγκριση κατά τη συνεδρίαση της μόνιμης κτηνιατρικής επιτροπής που προβλέπεται για τις 8 και 9 Σεπτεμβρίου 1998.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 23 Ιουλίου 1998.

Labels: 18
15
6